Den 24-årige og en kammerat var i færd med at smadre ruder i en bil på Finnsvej i Frederikshavn, da de blev opdaget af to mænd i et hus på vejen. De to mænd jagter hærværksmændene, og den ene overgiver sig på stedet, men den anden tager flugten. Da hans forfølger er tæt på, vender han sig pludselig om og angriber. Den 24-årige slår forfølgeren mellem 4 og 6 gange med et knojern eller en lignende genstand. Flere andre tililende vidner får dog voldsmanden uskadeliggjort, så både ham og hans kammerat kan afhentes af politiet. Den 24-årige bliver nu sigtet efter straffelovens paragraf 245, der omhandler såkaldt kvalificeret vold. I dette tilfælde altså fordi, den 24-årige brugte et knojern.
En 24-årig frederikshavner bliver her til formiddag fremstillet i grundlovsforhør sigtet for både vold og hærværk.